google/wiki40b huggingface dataset:
טס לבית דרברוויל (מיני-סדרה)

הפקה

דייוויד ניקולס קרא את ספרו של הרדי כשהיה בן 16, כשניגש לקרוא את הרומן למעלה מ-25 שנים אחר כך, אמר כי "הסיפור זועק לעיבוד קולנועי חדש". הוא מתאר את הסיפור כ"טעון רגשית, יש בו רומנטיות עוצמתית וגם אלימות". בעיבוד שלו למסך התמקד ניקולס במיוחד בדמותה של טס. שאותה כ"אישה צעירה ממעמד הפועלים שהיא פעילה, חזקה ודעתנית", ואינה "קורבן פסיבי". עוד רצה להדגיש שהרומן הוא על אודות צעירים מאוהבים.
עם השלמת הפרויקט אמר ניקולס שהוא "מאושר" מהתוצאה, והוא מקווה שהקהל יגלה שהסרט "לוכד בנאמנות את האור והצל ביצירת המופת של הרדי".
ניקולס עבד בשיתוף פעולה עם הבמאי דייוויד בלייר כדי להבטיח שהסגנון החזותי של הסדרה ישקף בנאמנות את העיבוד שלו לרומן. רוב הצילומים נעשו בגלוסטרשייר ובווילטשייר, וצולמו באיכות גבוהה של סרט 35 מ"מ במקום בווידאו דיגיטלי כדי לקבל מראה רומנטי ועשיר יותר. ניקולס ציין כי "כל עיבוד לרומן של הרדי צריך ללכוד את יפי הטבע בלי לשכוח שמדובר בנוף אכזרי ולא סלחני".
אתרי הצילומים היו במקומות רבים בדרום אנגליה ובהם בדורסט מחוז הולדתו של הרדי. ניקולס אמר שלדעתו הסצנה בספר "טס ואנג'ל נפרדים באור השחר בסטונהנג'... היא הסצנה המרגשת ביותר בספרות האנגלית, והאפשרות לשחזר אותה, בזריחה, במקום ובעונת השנה הנכונים, הייתה מלהיבה ביותר".

קבלה וביקורת

התגובות לסדרה היו מעורבות, בעיקר תגובות חיובית אך לא נלהבות. רוב המבקרים התרשמו מהמשחק, במיוחד מהופעתה של ג'מה ארטרטון בתפקיד טס, אבל קבעו שהפרטים התקופתיים היו אנכרוניסטים.
יואן פרגוסון מעיתון הגרדיאן שיבח את הפרק הראשון והשני כ"נפלאים אם כי חסר בהם ההומור המבעבע והנמרץ שבסדרה "קרנפורד", זה היה פחות תפל מאשר רוב אוסטן". הוא גם שיבח את משחקה של ארטרטון בתפקיד הראשי.
גדי חזות

ביוגרפיה

נולד בבאר שבע לאלברט וז'קלין אזוט, ילידי מרוקו.
חזות עשה את צעדיו הראשונים בכדורגל על מגרשי האספלט בשכונה ד' צפון, והצטרף לנוער של הפועל באר שבע בגיל מאוחר יחסית.
ב-2010 נבחר להיכל התהילה של הפועל באר שבע.
ודים רבינוביץ'

ביוגרפיה

רבינוביץ' נולד בחרקוב שבאוקראינה. הוא למד במכון לתנועת כלי רכב בחרקוב מ-1970, אך סולק משם ממניעים פוליטיים. בשנות ה-80 הקים חברה בלתי חוקית לייצור כלי פלסטיק, הואשם במעילה של מיליוני דולרים והושם במאסר ליד חרקוב. לאחר קבלת עצמאות אוקראינה הקים עם סוהרו חברה לייבוא רהיטים מאוסטריה. בשנות התשעים הוא שימש כסגן נשיא הקונצרן הבינלאומי NORDEX שבראשו עמד ד"ר גרגורי לוצ'נסקי. במחצית שנות ה-90 הגיעו השניים לישראל וקיימו שותפויות עסקיות עם המיליארדר אייזנברג ועם הח"כ והשר, לשעבר, יצחק מודעי. גם לוצ'נסקי וגם רבינוביץ', למרות הפעילות העסקית הבינלאומית הענפה שניהלו, היו מוגבלים בתנועותיהם בעולם בשל איסור כניסה למדינות רבות באירופה וכן לארצות הברית. בשל עברו הפלילי לכאורה באוקראינה נחשב בעבר רבינוביץ' ליעד מודיעיני משטרתי גם בישראל.]
לאחר מספר שנים הוא קשר קשרים עם נשיא אוקראינה ליאוניד קרבצ'וק, ועסק בייבוא גז מרוסיה. בשנים האלה התעשר, וזכה לפרסום רב. בשנת 1998 נבחר רבינוביץ' לנשיא הקונגרס היהודי האוקראיני, אך בשנת 1999 הואשם על ידי בית המשפט האוקראיני בפרשיות שונות, ואזרחותו האוקראינית נשללה ממנו, אך חודשה כעבור זמן. הוא קיים קשרים עסקיים עם גאידמק; השניים מחליפים ביניהם בעלות על עיתון עסקי היוצא בשפה הרוסית.
לאור זיקתו הגוברת והולכת למסורת היהודית תורם רבינוביץ' רבות לקהילות חב"ד באוקראינה ולישיבות חב"ד בארץ. הידועה שבתרומותיו היא תרומת מנורת הזהב למכון המקדש, שהוצגה בקרדו בעיר העתיקה בירושלים והמוקדשת לו, וכיום מוצגת כמה מאות מטרים משם, בסמוך לכותל המערבי.
בערך בשנת 2008 תרם יחד עם איגור קולומויסקי וגנאדי בוגלובוב לשחזור והקמת בית הכנסת החורבה ברובע היהודי בירושלים.
ב-21 בספטמבר 2011 יסד יחד עם איגור קולומויסקי את ערוץ החדשות היהודי.
ב-25 במרץ 2014 הגיש רבינוביץ' את מועמדותו לתפקיד נשיא אוקראינה.
משפט רייס

משפט רייס הוא משפט מרכזי בתחום החישוביות, שעוסק ביכולת של אלגוריתמים לחקור אלגוריתמים אחרים. המשפט אומר שאין תוכנית מחשב שמקבלת כקלט תוכנית מחשב אחרת, ומכריעה האם הפונקציה שמחשבת תוכנית מחשב זו היא בעלת תכונה מסוימת "לא-טריוויאלית" או לא (כלומר, תכונות אשר מאפיינות חלק מהפונקציות שמחושבות בידי תוכנית מחשב, אך לא את כולן). יש לשים לב שהתכונה היא תכונה של הפונקציה, ולא של תוכנית המחשב עצמה. באופן אינטואיטיבי המשפט טוען שתוכנית מחשב אינה יכולה לדעת כמעט מאום על הפלטים של תוכניות מחשב הנתונות לה כקלט.
באופן פורמלי, השפה 
 היא שפה בלתי כריעה, אם  היא קבוצה לא-טריוויאלית של שפות. 
הקבוצה  תחשב טריוויאלית אם היא הקבוצה הריקה (אינה מכילה אף שפה), או קבוצת כלל השפות מזוהות טיורינג. הסימון  מציין מחרוזת בינארית המהווה קידוד של מכונת טיורינג .

הוכחת המשפט

הוכחת המשפט מפרידה בין שני מקרים, תוך שימוש בפונקציה הריקה. הפונקציה הריקה היא פונקציה שתחום ההגדרה שלה ריק. אלגוריתם מחשב את הפונקציה הריקה אם ורק אם הוא לא עוצר על אף קלט, כלומר נכנס תמיד ללולאה אינסופית או שערכי הביניים של האלגוריתם גדלים תמיד ללא הגבלה.

מקרה שני: הפונקציה הריקה בעלת התכונה

נשים לב כי לכל תכונה  ניתן לחשוב על התכונה ה"משלימה" לה, . פונקציה מקיימת את  אם ורק אם היא אינה מקיימת את .
אם קיים אלגוריתם  שמכריע האם הפונקציה שמחשב  היא בעלת התכונה , אז ניתן ליצור בעזרתו אלגוריתם אחר שבודק האם  היא בעלת התכונה  - הוא פשוט מריץ את  על  ועונה הפוך ממנו.
אלא שהפונקציה הריקה אינה בעלת התכונה  (שכן הנחנו שהיא כן בעלת התכונה ) ולכן הגענו לסתירה לתוצאה שהוכחנו בסעיף הקודם - הראינו כיצד ניתן להכריע האם אלגוריתם  נתון מחשב פונקציה בעלת תכונה לא טריוויאלית שהפונקציה הריקה לא מקיימת.
בית רבקה (בית חולים)

היסטוריה

בתחילת שנות ה-40 של המאה ה-20 הוקם בפתח תקווה בניין בן שלושה חדרים שנועד לטיפול במחלות ממושכות, ובסוף שנות ה-40 התווספו לו 27 חדרים והוא הוסב לבית היולדות העירוני. בשנת 1956 נסגר בית היולדות, וביוזמתו של ראש העיר פנחס רשיש, הפך הבניין לבית חולים למחלות ממושכות וגריאטריה. יצחק שוורץ מונה כמנהל בית החולים, והרופא הראשי היה ד"ר לויטוס. שמו של בית החולים, "בית רבקה", ניתן לו לזכרה של רבקה נוביק, חברת מועצת העיר מטעם הציונים הכלליים ויו"ר ויצו בעיר. 
בשנת 1971 נחתו קטיושות על בית החולים ושכונות סמוכות וגרמו להרג של חמישה אנשים. הקטיושות שוגרו מאזור השומרון על ידי חוליית מחבלים שהגיעה מירדן. 
בשנת 1988 זכה בית החולים בפרס קפלן מאת הנשיא חיים הרצוג.
עם השנים התרחב בית החולים והוא מונה כיום 268 מיטות. מנהל בית החולים הוא ד"ר שי בריל.

תחומי טיפול עיקריים

ייחודו של בית החולים הוא בטיפול באוכלוסייה מבוגרת, אולם קיימים תחומים כלליים נוספים בהם הוא מטפל גם בשאר האוכלוסייה, ביניהם: שיקום אורתופדי לאחר ניתוח, החלפת מפרקים, שיקום נוירולוגי ושיקום הנשימה.
הצבא הבריטי

היסטוריה

עד מלחמת האזרחים האנגלית בשנת 1642, לא היה צבא סדיר או צבא קבע (Standing Army). הכוחות הסדירים היחידים שהיו לפני תקופה זו היו משמר מלוכה קטן ומספר יחידות של חייל מצב ששמרו על אתרים חשובים למונרכיה. החל מסוף המלחמה והרסטורציה של המונרכיה באנגליה בשנת 1661 נוצר גוף צבאי סדיר בשירות הממלכה, שנה זאת נחשבת לשנה בה נוצר צבא באנגליה, אך שנת הקמת הצבא הבריטי היא 1707 כאשר נוצרה הממלכה המאוחדת ואוחדו צבאות אנגליה וסקוטלנד.

כיבוש הודו והמלחמות הנפוליאוניות

במלחמת שבע השנים, הנציגות הבריטית בהודו בצורת חברת הודו המזרחית הבריטית השיגה שליטה על אדמות ממלכות הודיות מידי הצרפתים, שליטה זו הציתה מספר פעולות צבאיות לאורך סוף המאה ה-17 עד אמצע המאה ה-18 שבבסיסם כיבוש אדמות הודו והבאתם תחת הכתר הבריטי. מלבד ניהול המערכה בהודו, הצבא הבריטי החל משנת 1793 לנהל מערכה יחד עם בנות בריתו כנגד הרפובליקה הצרפתית במלחמות הנפוליאוניות. מערכה זו סחפה אחריה את כל אירופה והצבא הבריטי השתתף בה באופן פעיל בעיקר החל משנת 1807, כאשר נפוליאון פלש לספרד והחלה המלחמה על חצי האי האיברי. במהלך המלחמה בספרד, המפקד על הכוחות הבריטים ארתור ולסלי הפך למפקד העליון על כוחות הברית של בריטניה ספרד ופורטוגל והצליח לדחוף את נפוליאון אל מחוץ לספרד.

הצבא הצרפתי הובס ונפוליאון נשלח לגלות בשנת 1814, משם הוא חזר והצליח להרכיב מחדש את צבאו עד שבשנת 1815, כאשר פלש לבלגיה נפגשו שני הצדדים לקרב קואטרה בראס המקדים ולבסוף לקרב ווטרלו שהביא לסיום המערכה כולה בניצחון בריטניה ובעלות בריתה.
סעיד עזתאללהי

קריירת מועדונים

סעיד התחיל באקדמיה של מלאבאן. ב-26 באוקטובר 2012 הוא ערך הופעת בכורה בסגל הבוגר במשחק ליגה נגד ראח אחאן כאשר היה בן 16 שנים ו-25 ימים בלבד.
באוגוסט 2014 הוא נרכש על ידי אתלטיקו מדריד, שם ערך 5 הופעות במדי אתלטיקו מדריד ג' בטרסרה (הליגה הרביעית בספרד).
ב-21 ביולי 2015 עזתאללהי חתם ברוסטוב, אך בשל בעיות ויזה הוא לא קיבל אישור לשחק בליגה הרוסית עד החורף. ב-12 במאי 2016 הוא הופיע לראשונה במדי רוסטוב במשחק ליגה מול דינמו מוסקבה. ב-26 ביולי 2016 במשחק שלב המוקדמות השלישי של ליגת האלופות מול אנדרלכט סעיד הבקיע את שערו הראשון בקבוצה.

נבחרת לאומית

סעיד שיחק בנבחרות עד גיל 17 ו-20. בנחברת הבוגרת הוא הופיע לראשונה ב-11 ביוני 2015 במשחק ידידות מול נבחרת אוזבקיסטן.
ידידי שקר

בבלשנות, ידיד שקרי (ידוע גם כחברי שקר או חברים שקריים) הם זוג מילים בשפות שונות, אשר נהגות או נכתבות זהה בשתי השפות אך בעלות משמעויות שונות, כמו המילים "מי" בעברית ו-"me" באנגלית, או "היא" בעברית ו-"he" באנגלית, שהמשמעויות שלהן שונות, אבל הן נשמעות אותו הדבר.
המונח נטבע ב-1928 על ידי מקסים קוזלר (Maxime Kœssler) וז'ול דרוקיני (Jules Derocquigny) בספר שכתבו בשם Les Faux Amis ou les trahisons du vocabulaire anglais (ידידי שקר, או בגידתו של אוצר המילים מאנגלי), אשר תיאר את ידידי השקר אשר קיימים בין צרפתית ואנגלית. ייתכן כי זוג מילים שהן ידידות שקר התפתח מאותה מילה מקורית, אך בעקבות שינויים תרבותיים, משמעויות המילים השתנו. כך לדוגמה משמעות המילים 手紙 הן נייר טואלט בסינית, אך ביפנית משמעותן מסר רשום. לפעמים בעקבות שאילת מילים משפות שונות, אז המשמעות משתנה ונוצרים ידידי שקר. למשל המילה angst בגרמנית משמעה פחד, אך כאשר המילה נשאלה לאנגלית, היא הפכה לשמש כמושג בפסיכולוגיה.
עקיבא וסרמן

עקיבא וסרמן (נולד ב-1941) הוא צייר ישראלי.

קורות חייו

וסרמן נולד בקיבוץ משמר הים (קיבוץ אפק) בשנת 1941. למד בסמינר אורנים אצל יעקב וכסלר ומרסל ינקו. בין השנים 1964 - 1968 למד במחלקה לעיצוב גרפי וציור בבצלאל ובין השנים 1980 - 1988 עבר השתלמויות בארצות שונות. וסרמן מצייר בעיקר בשמן ואקוורל בטכניקות קלאסיות בעיקר תמונות ריאליסטיות מחיי היום יום. ציוריו נמכרו בגלריות שונות. בין השנים 1990 - 1995 הציג מספר תערוכות יחיד בגלריית דיאפורמה בפריז. כיום (2015) הוא חי בקריית טבעון, מצייר ואוסף צעצועים עתיקים.
אריס סלוניקי (כדורגל)

היסטוריה

אגודת הספורט אריס סלוניקי נוסדה כמועדון כדורגל ב-25 במרץ 1914, על ידי 22 חברים צעירים בבית קפה בסלוניקי, ונקראה על שם ארס, אל המלחמה במיתולוגיה היוונית. המועדון צבר אהדה רבה ברחבי העיר, ובמהרה הוקמו באגודה קבוצות ספורט נוספות מלבד קבוצת הכדורגל. בטרם הוקמה הליגה היוונית נערכו אליפויות אזוריות, וב-1923 נערכה לראשונה אליפות אזור סלוניקי, בה זכתה אריס בתואר הראשון שלה. אריס זכתה גם בשתי האליפויות האזוריות הבאות (ב-1924 וב-1926), ובשנת 1928 הייתה האלופה הראשונה של הליגה היוונית, שכללה שלוש קבוצות בלבד עקב מחלוקת בין ההתאחדות שרק הוקמה לבין אולימפיאקוס, פנאתינאיקוס, וא.א.ק. אתונה, שלא השתתפו בעונה זו. בשנת 1932 זכתה אריס באליפות השנייה בתולדותיה, ובאותה שנה הגיעה לראשונה לגמר הגביע היווני, בו הפסידה לא.א.ק. אתונה. שנה לאחר מכן הגיעה שוב לגמר, והפעם הפסידה לאתניקוס פיראוס.
בשנת 1940 הגיעה אריס סלוניקי בפעם השלישית לגמר הגביע היווני, והפעם הפסידה לפנאתינאיקוס. ב-1946 זכתה הקבוצה בתואר האליפות השלישי בתולדותיה, וב-1950 הגיעה בפעם הרביעית לגמר הגביע היווני, והפסידה שוב לא.א.ק. אתונה. ב-1951 נחנך אצטדיון קליאנתיס ויקלאידיס (שנקרא תחילה "אצטדיון אריס" עד שהוחלט לקרוא לו על שם כוכב העבר של הקבוצה), ועד הקמתה של ליגת העל היוונית ב-1959 השתתפה הקבוצה במקביל גם באליפות מחוז מקדוניה וזכתה 14 פעמים בתואר האזורי. בשנות ה-60 וה-70 התמודדה אריס סלוניקי באופן קבוע בצמרת הליגה היוונית, והישג השיא שלה היה זכייתה היחידה בגביע היווני ב-1970, כאשר ניצחה את יריבתה הגדולה פאוק סלוניקי 1–0 במשחק הגמר.
עונתה המוצלחת ביותר של הקבוצה מאז הקמת הליגה היוונית המקצוענית הייתה כאשר סיימה כסגנית האלופה בעונת 1979/1980, כאשר רק הפרש שערים הכריע את האליפות לטובת אולימפיאקוס. באותה עונה הגיעה הקבוצה להישג השיא שלה במפעלים האירופיים, כאשר העפילה לשמינית גמר גביע אופ"א לאחר שהדיחה את בנפיקה ליסבון ואת פרוג'ה, והודחה על ידי סנט אטיין. בעונה שלאחר מכן סיימה הקבוצה במקום השלישי בטבלה, אך בהמשך שנות ה-80 נחלשה וירדה מגדולתה. בעיות כלכליות הביאו את הקבוצה לפשיטת רגל, ובשנת 1997 ירדה אריס סלוניקי לראשונה בתולדותיה לליגה השנייה ביוון.
הקבוצה חזרה לליגה הבכירה לאחר עונה אחת, ובשנת 2003 הגיעה לגמר הגביע היווני לראשונה מזה 33 שנה, ובו הפסידה 0–1 ליריבתה העירונית פאוק. בשנת 2005 הגיעה שוב לגמר הגביע והפעם הפסידה לאולימפיאקוס, אך באותה עונה ירדה בשנית לליגת המשנה. כעבור עונה אחת חזרה לליגה הבכירה, וב-2008 הגיעה שוב לגמר הגביע היווני, בו שוב הפסידה לאולימפיאקוס, וכן הגיעה לשלב הבתים בגביע אופ"א, לאחר שהדיחה במוקדמות את ריאל סרגוסה. בשנת 2010 העפילה הקבוצה לגמר הגביע היווני בפעם התשיעית בתולדותיה, והפעם הפסידה לפנאתינאיקוס. בעונה שלאחר מכן העפילה לשלב 32 האחרונות בליגה האירופית, והודחה על ידי מנצ'סטר סיטי.
את עונת 2013/2014 סיימה הקבוצה במקום האחרון בטבלה, ועקב בעיות כלכליות הורדה לליגה השלישית. כעבור שנתיים העפילה לליגה השנייה, ובעונת 2016/2017 פספסה את העלייה לליגה הבכירה בשלבי ההכרעה של העונה. בתום עונת 2017/2018 העפילה הקבוצה בחזרה לליגה הבכירה ביוון, ובעונת 2018/2019 סיימה במקום החמישי בטבלה.
לוי קרופני

הרב לוי קְרוּפֶּנִי (לעיתים בכתיב היידי: קרופעני; באנגלית: Levi Krupenia; ה'תרע"ו, 1916 - י"ט באדר ה'תשנ"ח, 17 במרץ 1998) היה ראש ישיבה אמריקאי. ראש ישיבת קמניץ בארצות הברית.

ביוגרפיה

נולד בסלונים לרב יהושע בנימין קרופני (נספה בשואה), ולמד בישיבת מיר, בזמן מלחמת העולם השנייה נמלט מווילנה יחד עם רבים מתלמידי הישיבה ברכבת הטרנס-סיבירית לאורכה של ברית המועצות, לולדיווסטוק, ממנה לקובה שביפן, ואחר כך לשאנגחאי, באמצעות אשרות הכניסה שהנפיק הקונסול היפני בקובנה, חסיד אומות העולם צ'יאונה סוגיהארה. בהמשך הגיע לארצות הברית.
בארצות הברית נישא לרחל לאה גרוזובסקי בתו של רבי ראובן גרוזובסקי שכיהן כראש ישיבת תורה ודעת בניו יורק ובית מדרש עליון במונסי. הוא יסד יחד עם רבי אריה לייב מאלין, רבי שמואל חרקובר ורבי חיים ויסוקר, ידידיו מישיבת מיר, את ישיבת "בית התלמוד" בברוקלין. בראשית שנות ה-60 ייסד ועמד בראשות ישיבת קמניץ ("תורת אמת") בברוקלין, ובהמשך הקים ישיבה גדולה נוספת בוודריג', ניו יורק .
הוא השאיר אחריו כתבים רבים, בהם חיבור בכתב-יד על ספר החינוך. קטעים מכתביו התפרסמו החל בשנות ה-40 בכתבי עת תורניים שונים.
בנו, הרב יהושע קרופני משמש כראש הכולל של ישיבת לייקווד "בית מדרש גבוה".
פגסוס (עמותה)

פגסוס - הצלה ושיקום של סוסים, חמורים וחיות משק היא עמותה ישראלית העוסקת בחילוצם ובשיקומם של סוסים וחמורים הנתונים להזנחה ולהתעללות. שמה של העמותה משלב את המילה העברית סוס בשמו של הסוס המיתולוגי פגסוס. ייחודה של העמותה הוא בכך שהיא מקדישה את פעילותה למען סוסים וחמורים, בעוד שיתר העמותות הישראליות העוסקות בתחום ההצלה והסיוע לבעלי חיים, מתמקדות בטיפול בכלבים ובחתולים.
העמותה הוקמה על ידי מגדל הסוסים צביקה תמוז, לאחר ששימש כתובת לעמותות שונות אשר דיווחו לו על מקרי התעללות בבעלי חיים גדולים. עמותות אלה לא היו ערוכות לטפל במקרים הללו, והן בקשו את סיועו של תמוז המחזיק בסוסים משלו ובמקום המתאים לטיפול בהם. תמוז נחשף למקרי התעללות והזנחת סוסים, ובשנת 2004 החל מטפל בפניות של משטרת התנועה, החברה הלאומית לדרכים, וטרינרים עירוניים ועוד, אשר נחשפו למקרי התעללות או שוטטות של סוסים וחמורים בכבישי הארץ, אגב סיכון התנועה. תופעה נוספת עימה נאלץ תמוז להתמודד, הייתה שימוש בסוסים ובחמורים בידי אספני ברזל, שהגיעו למרכז הארץ בעיקר מהשומרון. אספני הברזל רתמו את הבהמות לעגלות משא כבדות, אך מנעו מהם תזונה וטיפול הולמים. שלוש שנים לאחר תחילת פעילותו, בשנת 2007, ייסד תמוז את עמותת פגסוס. 
מאז הקמתה חילצה העמותה עשרות סוסים וחמורים, לעיתים אגב הפעלת סנקציות ההחרמה הקבועות בחוק צער בעלי חיים, והביאה אותם להחלמה ולטיפול בחוות "סוסיתא" המשמשת להם כבית מחסה. חלק מבעלי החיים נמסרו לאימוץ וחלקם נותרו בחווה. העמותה שמרה משך שנים על פרופיל נמוך מחשש להתנכלות מצד בעליהן של החיות שהוחרמו, אולם עם התמשכות פעילותה היא זכתה לפרסום ולבסוף גם להכרת המשרד לאיכות הסביבה, המסייע לה במימון פעולת החילוץ הראשונית. גם כיום נשמר מיקום החווה בצנעה. העמותה פועלת גם בתחום החינוך ואף מאפשרת לאמץ בעל חיים מבלי להוציאו מהחווה.
האגודה האמריקאית למתמטיקה

האגודה האמריקאית למתמטיקה (באנגלית: American Mathematical Society או בקיצור AMS), שנוסדה בשנת 1888, היא האגודה המדעית הגדולה והחשובה ביותר הפועלת בארצות הברית בתחום המתמטיקה. האגודה עוסקת בקידום המחקר במתמטיקה, פרסום מאמרים וספרים, חלוקת פרסים ועוד.
האגודה הוקמה בשנת 1888 בשם "האגודה המתמטית של ניו יורק" על ידי המתמטיקאי תומאס פיסק, בהשראת האגודה המתמטית של לונדון.
נסיכת ויילס

נסיכת ויילס אינה נסיכה בזכות עצמה

התואר נסיכת ויילס מוענק לנסיכה בשל נישואיה, ולא תואר העומד בפני עצמו. הנסיכות אלכסנדרה ומרי נשאו בתואר "נסיכה" בשל היותן נסיכות דנמרק וטק בהתאמה, ולא בשל היותן נסיכות ויילס. מסיבה זו דיאנה לא יכלה, לאחר גירושיה, להיקרא "הנסיכה דיאנה, הנסיכה מויילס" אלא רק "דיאנה, נסיכת ויילס" (כשם משפחה בלבד). 
כמו כן המלכה אליזבת השנייה, על אף היותה יורשת העצר, לא יכלה לשאת בתואר נסיכת ויילס מאחר שהוא תואר נילווה, ולא תואר העומד בפני עצמו. עד 2011 היה תקף כלל העדפת הבן הבכור בממלכה המאוחדת, ואם נולד בן זכר הוא ירש את הכתר, ולא הבת הבכורה, גם אם הבן נולד אחרי מספר רב של בנות. בשל העובדה שהיה קיים תמיד פוטנציאל שיוולד בן, נסיכה, אף אם הייתה רשמית יורשת העצר, לא נשאה בתואר "נסיכת ויילס".
ז'רמן אומל

ז'רמן אומל (בצרפתית: Germaine Hommel;‏ 1893, פריז - 1982, שרבור), הייתה חסידת אומות העולם משווייץ שפעלה בצרפת.

קורות חיים

אומל התחנכה בפריז, שם נולדה, אך בשנת 1924 קיבלה אזרחות שווייצרית בעקבות נישואיה לשווייצרי ז'ן ברתלמי אלבסר (Albessard). עם מותו לאחר פחות משנתיים, נישאה לגוסטב הומל, שווייצרי אף הוא.

בתקופת מלחמת העולם השנייה

אומל הייתה מנהלת מעון ילדים שנתמך על ידי הצלב האדום ושכן במדרון הרי האלפים הצרפתיים, ליד גבול שווייץ. במעון היו מספר ילדים יהודים וכן ילדים יהודים שהועברו לשם ממעון אחר, מעון בלה היל (Château-de-la-Hille) בדרום-מערב צרפת, שנתמך על ידי הצלב האדום השווייצרי . 
אומל ועוזרתה רנה פרני סייעו להעביר ילדים יהודים מאלן  ומארגלה-סור-מר , וכן ממחנה הריכוז רסבדו (צר') - כולם בדרום צרפת, על גבול ספרד - לאזור הגבול עם שווייץ. כמו כן הייתה אומל חלק מהצוות שסייע בהברחת ילדים יהודים מצרפת לשווייץ, וזאת בניגוד להוראות הצלב האדום ובלא ידיעת ראשי ארגון זה. 
באוגוסט 1942 עצרה המשטרה הצרפתית חלק מהילדים היהודים ששכנו במעון. הילדים שוחררו עקב התערבותם של מוריס דובואה וארגונו, וכן של רוזלי נף, מנהלת בית יתומים בו הוסתרו ילדים יהודיים, שהוכרה אף היא לימים בתור חסידת אומות העולם. אומל ונף פעלו יחדיו להברת ילדים יהודים אלה ונוספים אל מעבר לגבול שווייץ. הן פעלו באזור באזור אנמאס , אזור פעולתה של מחתרת להצלת יהודים עליה נמנה גם ז'וזף לנסון. הם נעזרו בצוות של מעון הילדים בלה היל לשם הברחת ילדים יהודים. 
בספטמבר 1943, עם כניעת איטליה לבעלות הברית, סופח האזור לגרמניה ואז גילו שלטונות שווייץ את מעשי ההברחה. אומל ונף פוטרו מתפקידיהן בצלב האדום. אומל ופרני המשיכו במעשי ההברחה עד שהתגלו ונאלצו להפסיק את פעילותן. אומל הצטרפה לרזיסטנס, נתפסה ונשלחה למחנה הריכוז רוונסברוק. לאחר שחרורה בתור נכת מלחמה התיישבה באזור נורמנדי.

הכרה

בשנת 1958 קיבלה אומל את צלב המלחמה ואת אות לגיון הכבוד.
בשנת 1992 הכיר יד ושם באומל בתור חסידת אומות העולם.
אמוניום חנקתי

הכנה

אמוניום חנקתי נוצר בתגובת סתירה בין הבסיס אמוניה לבין חומצה חנקתית:
NH3(g) + HNO3(aq) -> NH₄NO3(aq)
תגובה זאת היא פשוטה להכנה בכמויות קטנות במעבדה, אך מהווה אתגר במעבר להכנה תעשייתית, מכיוון שהיא אקסותרמית מאוד וכן שתוצריה ממומסים היטב במים ויש להפרידם.
בתהליך התעשייתי מגיבים בין אמוניה יבשה לבין חומצה חנקתית מרוכזת. את התוצרים של תגובה זאת מעבירים למגדלי ייבוש בהתזה או לתופי ייבוש. לאחר תהליך זה נוצרים כדורים של אמוניום חנקתי הנמכרים בשווקים.

תעשייה

משתמשים ליצירת זרזים מזאוליטים לצרכים שונים, כגון תעשיית הנפט.

חקלאות

האמוניום החנקתי, משום היותו מסיס היטב במים, הוא מקור החנקן המועדף לשימוש כדשן. רוב האמוניום החנקתי המיוצר בעולם מיועד לדשנים.

יישומים נוספים

אמוניום חנקתי משמש כחומר פעיל בשקיות קירור.

אסונות

אמוניום חנקתי מתפרק לכמה גזים, ביניהם חמצן כאשר מחממים אותו, אך ניתן לגרום לו להתפוצץ. החומר הטהור מתפרק בתנאים רגילים רק מעל 200° צלזיוס, אך טמפרטורה זאת יורדת כאשר בחומר ישנם מזהמים. ברגע שמעט מהחומר התפרק, הדבר יגרור פירוק של חומר נוסף, מכיוון שבעת הפירוק נוצר חום רב. כך תגדל כמות החומר המתפרק וכמות האנרגיה המשתחררת תמשיך לעלות. זהו סיכון המוכר בסוגים שונים של דשנים וגרם לאובדן כמה אוניות משא.
ערימות גדולות של החומר הן סיכון גבוה כתוצאה משיחרור החמצן בהתפרקות, אשר עוזר בשריפה. כמו כן, ערימות כאלו עלולות להתפוצץ כמו שקרה בטקסס סיטי בשנת 1947. לאחר אסון זה שונו דרמטית התקנות בנושא אחזקת אמוניום חנקתי.
בפיגוע באוקלהומה סיטי נעשה שימוש בחומרי נפץ מבוססי אמוניום חנקתי.
בנובמבר 2009, אסרה ממשלת פקיסטן על שימוש בדשנים מסוימים, בהם אמוניום חנקתי, לאחר דיווחים כי הם משמשים להכנת חומרי נפץ. בינואר 2010, אסרה גם אפגניסטן את השימוש בחומרים אלו מאותה סיבה.
באפריל 2013 התרחש פיצוץ עז במפעל לייצור החומר בטקסס בעקבות דליקה שהתפרצה בו.
עמותת דיירי הדיור המוגן בישראל

עמותת דיירי הדיור המוגן בישראל הנה עמותה ישראלית המאגדת למעלה מ-8200 דיירים (נכון לפברואר 2014), המתגוררים ב-40 בתי דיור מוגן בישראל. העמותה מנוהלת על ידי הנהלה נבחרת הפועלת כולה בהתנדבות וללא  שכר. הוצאות העמותה ממומנות מדמי חבר.

היסטוריה

העמותה הוקמה בשנת 2000 על ידי שלמה כוכבי, דייר בבית הדיור המוגן אחוזת ראשונים ולימים חבר מועצת עיריית ראשון לציון, ונרשמה ברשם העמותות. העמותה הוקמה במטרה להגן על זכויות הדיירים בדיור המוגן ולספק להם ולבני משפחותיהם מידע כללי ומשפטי. ביוזמת העמותה חוקק לראשונה חוק הדיור המוגן, התשע"ב – 2012. החוק נכנס לתוקף, ברובו, ב – 3.12.2012. סעיפים בחוק, בעיקר אלו הקשורים לפיקוח ולרישוי, נכנסו לתוקף ביום 3.6.2015. החלק בחוק העוסק במחלקה סיעודית נכנס לתוקף ביום 3.6.2017. 
החוק חל על "בית דיור מוגן – מקבץ דירות המיועד למגורי דיירים, הבנוי במבנה אחד או בכמה מבנים סמוכים, שבו מוצעים לדיירים, תמורת תשלום מצדם, שירותים נוספים על שירותי אחזקה, ניקיון או שמירה". 
"דייר – מי שמלאו לו שישים שנים ומתגורר בדירה בבית דיור מוגן וכן בן זוגו המתגורר עמו בדירה".

ארגון צרכנים

העמותה מוכרת על ידי משרד המשפטים כארגון צרכנים החל משנת 2004 ותוקפו עד 31 במרץ 2014. הכרה זו מאפשרת לעמותה נקיטת צעדים משפטיים להגנת זכויות הדיירים בבתי הדיור המוגן ברחבי הארץ. העמותה יזמה הגשת פניות לבתי משפט,  בין השאר, בעניינים הבאים: הזכות להלנת מטפל אישי בדירת הדייר ללא חיוב הדייר בתשלום נוסף; העלאת דמי האחזקה מעבר לשינוי במדד המחירים לצרכן רק לפי קביעת גורם אובייקטיבי; מניעת חיוב במס ערך מוסף על תשלומי ארנונה הנכללים בתוך דמי האחזקה. העמותה מסייעת ומייעצת לוועדי הדיירים בדיונים עם הנהלת הבית.
על קסמים ועכברים

תקציר העלילה

גברת בריסבי, עכברת שדה ביישנית, חיה בתוך לבנה יחד עם ילדיה בחווה של משפחת פיצגיבון. בנה הקטן טימותי חלה בדלקת ריאות; מר אייג'ס, חברו הוותיק של בעלה המנוח ג'ונתן, נתן לה תרופה עבורו והזהיר שלא לתת לו לצאת מהבית למשך שלושה שבועות. בדרכה לביתה, פגשה בריסבי את ג'רמי, עורב שלומיאל ורחום. יחד הם נמלטים מ"דרקון", החתול של פיצגיבון, שטרף את ג'ונתן בעבר.
יום למחרת, גברת בריסבי גילתה שהחקלאי החל לחרוש את האדמה מוקדם, מה שגרם לדודה שרו להגיד לשאר החיות לעזוב את המקום כדי להימלט מהטרקטור. אף על פי ששכנתה דודה שרו עזרה לה, ניסתה בריסבי לתכנן תוכנית נוספת, עם עזרה מג'רמי, היא ביקרה את הינשוף הגדול על מנת לבקש עזרה. הינשוף הגדול אמר לה לבקר את העכברושים שנמצאים בשיח הוורדים בחווה ולבקש עזרה מניקודימוס, המנהיג הגדול של העכברושים.
גברת בריסבי נכנסה לתוך שיח הוורדים והיא הופתעה לראות שהעכברושים משתמשי בטכנולוגיה ובחשמל. היא פוגשת את ניקודימוס, את קפטן המשמר ג'סטין העכברוש חברותי, ואת ג'נר האכזרי. בריסבי למדה מניקודימוס שלפני שנים רבות בעלה, יחד עם מר אייג'ס והעכברושים, היו חלק מניסויים במעבדה הנקראת "נים" (National Institute of Mental Health). בגלל הניסויים הם נעשו להרבה יותר חכמים אשר אפשרו להם להימלט. אולם הם לא יכלו לחיות יותר כעכברושים, הם היו צריכים את הטכנולוגיה של בני האדם כדי לשרוד, כאשר הם ביצעו דברים תוך כדי גניבה.
העכברושים המציאו "תוכנית" אשר הם יוכלו לעזוב את החווה ולחיות באופן עצמאי. ניקודימוס נתן לגברת בריסבי תכשיט אשר מכונה "האבן" אשר נותן לה כוח קסום כאשר היא משתמשת באומץ.
בגלל החברות שלהם עם בעלה, הסכימו העכברושים לעזור לבריסבי להעביר את הבית שלה. קודם כל הם נאלצו לסמם את "דרקון" על מנת להרדימו כדי שיוכלו להשלים את המשימה בבטחה. אולם רק גברת בריסבי יכלה לעשות זאת מכיוון שעכבר קטן יכול לעבור דרך החורים, ג'ונתן נהרג בפעם הראשונה ומר אייג'ס שבר את רגלו בפעם השנייה. בלילה הצליחה בריסבי לשים את סם השינה לקערת החתול אולם היא נתפסה על ידי בנו של האיכר ונכלאה בכלוב הציפורים. בשיחת טלפון בין החקלאי פיצגיבון לבין "נים" היא למדה שהמכון מתכוון לחסל את כל העכברושים יום למחרת, היא הצליחה לצאת מהכלוב ורצה להזהיר את ג'סטין.
העכברושים ניסו להעביר את ביתה של בריסבי כשהם משתמשים בחבלים וגלגלות בזמן ברק. אולם ג'נר חתך את החבלים הפיל את הלבנה והרג את ניקודימוס מכיוון שרצה שהעכברושים ישארו בשיח הוורדים. גברת בריסבי הגיעה אל העכברושים וניסתה להזהיר אותם מפני "נים" ושהם חייבים לעזוב מיד אולם ג'נר אמר שהיא שקרנית, תוקף אותה ומנסה לקח את התכשיט מצווארה. סאליבן ניסה לתקוף את ג'נר אולם נכשל וגסס, כשג'סטין ראה זאת הוא ידע ש ג'נר הרג את ניקודימוס והרג אותו בחרבו. כשג'סטין אמר לכל העכברושים שצריך לעבור מהחווה, ג'נר ניסה להורגו אולם סאליבן זרק סכין על גבו של ג'נר ושניהם חוסלו.
גברת בריסבי ראתה כי הבית שלה שוקע בבוץ, אולם ג'סטין והעכברושים לא יכלו לעזור לה. כאשר התכשיט של בריסבי התחיל לזהור בריסבי נגעה בו כדי להציל את ילדיה והבית עבר למקום אחר ובטוח יותר. לבסוף, העכברושים עברו למקום החדש וג'סטין נהיה מנהיגם החדש, גברת בריסבי ומשפחתה נהנו ממקומם החדש וטימותי מתחיל להחלים וג'רמי מצא לו בת זוג אשר נראית בדיוק כמוהו והשניים עפים ביחד.
בשנת 1998 יצא סרט ההמשך על קסמים ועכברים 2, אשר התמקד בדמותו של טימותי והופץ ישירות לצפייה ביתית.